यो फूललाई रोयल्टी अफ गार्डेन पनि भनिन्छ । एकसाथ धेरै फुल्ने भएकाले पनि यो फूल फुलेपछि बगैंचाको रौनक नै बेग्लै हुन्छ । चाँडै हुर्काउन सकिने एजेलियालाई सजिलै सबैतिर उमार्न सकिन्छ तर राम्रो फूलका लागि बिरुवा रोप्ने स्थान सही हुनुपर्छ । बिरुवाहरू बीचमा केही ग्याप राखी रोप्नुपर्छ । यसलाई माघ–फागुन महिनामा रोप्नुपर्छ । यो फूल अम्लीय माटो, उपयुक्त प्रकाश तथा उज्यालो स्थानमा राम्रोसँग हुर्कन्छ । यसमा कम्पोस्ट मल प्रयोग गर्न सकिन्छ । यसलाई पुष्पविन्यासमा समेत प्रयोग गरिन्छ । यसको बिरुवाको लम्बाइ दुईदेखि आठ फिट अग्लो हुन्छ । एजेलिया सेतो, लेबेन्डर, प्याजी, सुन्तला, गुलाबी तथा सुनौलो रंगमा फुल्छ । यसलाई दिउँसोको चर्को घामबाट जोगाउनुपर्छ ।
